Den ortodokse kirke i Antiokia

**Den ortodokse kirke i Antiokia og hele Østen** eller **det gresk-ortodokse patriarkat av Antiokia og hele Østen** er et av de fire oldkirkelige patriarkatene i den ortodokse kirke. Kirkens jurisdiksjon omfatter Syria, Libanon, den tyrkiske provinsen Hatay og Irak. Det anslås at opptil 5&nbsp;% av befolkningen i Syria og Libanon er gresk-ortodoks. Sammen med kirkens diaspora i Amerika, Australia og Europa tilsier dette et medlemstall på én til halvannen million. Det gjør den samtidig til den største kristne kirken i Syria og den nest største i Libanon.

Kirken regner sin historie tilbake til menigheten i Antiokia, som ble grunnlagt av apostelen Peter. Den ledes av patriarken av Antiokia, som i dag har sitt sete i Damaskus. Den nåværende patriarken av Antiokia er Johannes X (siden 2012).

De fleste av patriarkatets troende er arabisktalende og er konsentrert i Nord-Libanon og Syria. Kirken bruker hovedsakelig gammelgresk og arabisk som liturgiske språk.

## Historie
Bispedømmet i Antiokia ble tidlig et av kristendommens mest betydningsfulle, noe som kom til uttrykk i at det fra konsilet i Kalkedon (451) har blitt omtalt som patriarkat. I&nbsp;æresrang lå bispedømmet dermed rett etter Roma, Bysants og Alexandria. Gjennom en rekke skismer (i&nbsp;518, 687, 1098 og 1724) fins det i dag fem kirker som har et *patriarkat i Antiokia*. Det gresk-ortodokse er et av dem som kan påberope seg en kontinuerlig tradisjon fra apostolisk tid.

## Struktur
### Bispedømmer i patriarkatets opprinnelige område
* Akkar erkebispedømme &nbsp;
* Aleppo og Alexandretta erkebispedømme (Aleppo) &nbsp; &nbsp;
* Bagdad, Kuwait og hele Mesopotamia erkebispedømme &nbsp; &nbsp; &nbsp;
* Beirut erkebispedømme &nbsp;
* Bosra, Hauran og Jabal al-Arab erkebispedømme &nbsp;
* Byblos og Batroun erkebispedømme &nbsp;
* Hama erkebispedømme &nbsp;
* Homs erkebispedømme &nbsp;
* Laodicea erkebispedømme &nbsp;
* Tripoli og el-Koura erkebispedømme &nbsp;
* Tyr og Sidon erkebispedømme &nbsp;
* Zahle og Baalbek erkebispedømme &nbsp;

### Bispedømmer i diasporaen
* Australia, New Zeland og Filippinene erkebispedømme (Sydney) &nbsp; &nbsp; &nbsp;
* Buenos Aires og hele Argentina erkebispedømme &nbsp;
* Frankrike, Vest- og Syd-Europa erkebispedømme (Paris) &nbsp; &nbsp;
* Mexico, Venezuela, Mellom-Amerika og Karibia erkebispedømme (Mexico by) &nbsp; &nbsp; &nbsp; &nbsp; &nbsp; &nbsp;
* Santiago og hele Chile erkebispedømme &nbsp;
* São Paulo og hele Brasil erkebispedømme &nbsp;
* Storbritannia og Irland erkebispedømme (London) &nbsp; &nbsp;
* Tyskland og Sentral-Europa erkebispedømme (Köln) &nbsp; &nbsp;  &nbsp;
* Nord-Amerika erkebispedømme (Englewood) &nbsp;
** Los Angeles og Vest-USA bispedømme &nbsp;
** Miami og Sørøst-USA bispedømme &nbsp;
** New York og Washington bispedømme &nbsp;
** Ottawa, Øst-Canada and Nord-New York bispedømme &nbsp; &nbsp;
** Toledo og Midtvesten bispedømme &nbsp;
** Wichita og Sentral-USA bispedømme &nbsp;
** Worcester og New England bispedømme &nbsp;
** Oakland, Charleston og Østkysten bispedømme &nbsp;

Det nordamerikanske erkebispedømmet utgjør med sine underordnete bispedømmer langt på vei en autonom delkirke.

### Øvrige enheter
I tillegg kommer flere vikariater, deriblant et for Sverige og Nord-Europa, som formelt også har ansvar for Norge. Blant kirkens klostre er Deir Mar Elias-klosteret stavropegial, dvs. har rang som et eget bispedømme.

## «Datterkirker»
To av de nåværende ortodokse kirkene var opprinnelig underlagt patriarkatet av Antiokia. De ble på ulike tidspunkt anerkjent som autokefale, er altså i dag fullstendig uavhengige kirker på lik linje med den ortodokse kirke i Antiokia. Kirkene som på denne måten ble utskilt fra patriarkatet Antiokia, er:
* Den kypriotiske ortodokse kirke (431)
* Den georgiske ortodokse kirke (486)

I tillegg kom katolikatet Abkhasia, som var en autokefal ortodoks kirke fra ca. 1470 til 1814.

## Referanser


## Eksterne lenker
* 
*